北窗
作者：陸游
朝代：宋

paragraphs: 晏嬰長不滿五尺，淳于飲能至一石。
老無功名未足嘆，滑稽玩世亦非昔。
當年交友傾一時，誰料蓬門今寂寂。
陳山李石千載士，早死當爲天下惜。
斯文顯晦端有命，道悠運促非人力。
我今稽山一老農，百歲不死知何益。
後生可畏要有人，誰能隠若一敵國。
狂言勿發心自驚，歸卧北窗還默默。